KUUSLAHDEN KOULUN VUOSISUUNNITELMA 2026-2027

Koulun tavoitteet
Koulu tarjoaa jokaiselle oppilaalle mahdollisuuden kasvaa omana itsenään ja luoda vahva ja oikea minäkäsitys. Jokainen oppilas saa vastuuta omasta opiskelustaan sekä mahdollisuuden tulla hyväksytyksi omana itsenään.
Oppilaat kasvatetaan tuntemaan vastuuta koko yhteisöstä.
Kuuslahden koulun vahvuutena on toimia yhteisöllisenä koko kylän kouluna. Työskentelyn päätavoitteita ovat:
1. Hyvän perusopetuksen takaaminen
2. Tiivis kodin ja koulun välinen yhteistyö
3. Oppilasarviointi: Arviointi ohjaa ja kannustaa oppilasta opiskeluun ja kehittää oppilasta suorittamaan itsearviointia. Arvioinnin tehtävänä on auttaa oppilasta saamaan realistinen kuva itsestään sekä tukea opiskelutavoitteiden asettelussa. Arviointi perustuu opetussuunnitelman perusteissa asetettuihin tavoitteisiin ja kriteereihin sekä paikallisessa opetussuunnitelmassa tarkennettuihin vuosiluokittain kohdennettuihin tavoitteisiin. Käyttäytymistä arvioidaan paikallisessa opetussuunnitelmassa annettujen tavoitteiden mukaisesti. Opetussuunnitelmassa määriteltyjä arviointikriteereitä käytetään myös oppilaskohtaista tukea saavaan oppilaaseen, jos hän opiskelee perusopetuksen oppimäärän mukaisesti. Rajatun oppimäärän mukaan (yksilöllistetty oppiane) opiskelevia oppilaita arvioidaan suhteessa oppilaskohtaisen tuen toteuttamista koskevassa suunnitelmassa määriteltyihin tavoitteisiin. Toiminta-alueittain opiskelevan oppilaan suorituksia arvioidaan suhteessa toiminta-alueittain määriteltyihin tavoitteisiin.

Toimenpiteet
1. Kuuslahden koulun tehtävänä on järjestää perusopetus oppilaille niin, että oppilaat saavuttavat opetussuunnitelmassa asetetut tavoitteet. Luokkatyöskentelyssä painotetaan oppimista tukevien opetusjärjestelyjen toteuttamista sekä ryhmäkohtaiseen tukeen panostamista. Yleisopetuksen ryhmään integroiduille oppilaskohtaisen tuen oppilaille turvataan opiskelu muun oppilasryhmän mukana siten, että heidän henkilökohtaisissa oppilaskohtaisen tuen toteuttamista koskevassa suunnitelmassa asetetut tavoitteet saavutetaan. Opetusta annetaan kolmessa opetusryhmässä: 1.-2. lk, 3.-4. lk ja 5.-6. lk. Kaikille oppilaille pyritään tarjoamaan mahdollisimman hyvät perustiedot ja -taidot ottamalla huomioon erilaiset oppijat ja oppimistyylit. Erityisopetus painottuu luokissa annettavaan ryhmäkohtaiseen tukeen. Oppilaskohtaista tukea tarvitseville oppilaille annetaan erityisopettajan antamaa oppilaskohtaista tukea enintään alle puolet kyseisen oppiaineen tuntimäärästä.
2. Kodin ja koulun välinen yhteistyö
Luontevaa ja aktiivista yhteydenpitoa koulun ja kodin välillä toteutetaan Wilma-viestien, tapaamisten sekä puhelinsoittojen avulla. Koulun tapahtumista tiedotetaan jokaisen kuukauden alussa jaettavalla Kuuslahden kuulumiset -tiedotuslehtisellä sekä erillisin viestein tarvittaessa. Lisäksi koulun tapahtumista ja luokkakohtaisista asioista tiedotetaan koulun peda.net sivuilla. 
Muita kodin ja koulun yhteistyömuotoja ovat:
-Koko koulun yhteiset ja luokkakohtaiset vanhempainillat.
-Vanhempainyhdistyksen hallinnoima varojen keruu oppilaiden retkien järjestämiseksi.
-Koulun henkilökunnan, oppilaskunnan, vanhempainyhdistyksen ja muiden huoltajien järjestämät tapahtumat ja toimintapäivät.
3. Koulussa annettavat arvioinnit
Oppilasarviointia suoritetaan sekä formatiivisena arviointina että summatiivisena arviointina koko lukuvuoden ajan opetussuunnitelman mukaisesti. Arviointi perustuu oppilaan itsearviointiin, vertaisarviointiin, keskusteluihin vanhempien kanssa ja opettajan havaintoihin ja jatkuvaan palautteeseen koulutyöstä.
Lukuvuoden aikana arviointi toteutetaan kesäkuussa 2025 päivitetyn opetussuunnitelman (Sivistyslautakunta 20.05.2025 § 36) mukaisesti:

Väliarviointi:
1.lk oppimiskeskustelu
2.lk oppimiskeskustelu
3.lk oppimiskeskustelu
4.lk oppimiskeskustelu
5.lk oppimiskeskustelu
6.lk oppimiskeskustelu

Lukuvuoden päättöarviointi:
1.lk sanallinen arviointi neliportaisella asteikolla.
2.lk sanallinen arviointi neliportaisella asteikolla.
3.lk sanallinen arviointi neliportaisella asteikolla.
4.lk numeroarviointi 4-10
5.lk numeroarviointi 4-10
6.lk numeroarviointi 4-10


Syyslukukauden päätteeksi pidetään oppimiskeskustelu luokilla 1-6, jolloin oppilaalle ei anneta välitodistusta. Oppimiskeskusteluun osallistuvat oppilas, huoltaja(t) ja luokanopettaja. Oppilas ja huoltaja saavat palautetta siitä, miten oppilaan itsenäisen ja yhdessä työskentelyn taidot ovat kehittyneet. Keskustelun aikana käydään läpi myös edistyminen eri oppiaineissa sekä oppilaan käyttäytymiseen liittyviä asioita. Ennen oppimiskeskustelua huoltaja ja oppilas täyttävät yhdessä itsearviointilomakkeen, jonka pohjalta käydään oppimiskeskustelu. 

Kevätlukukauden päätteeksi annettava lukuvuosiarviointi toteutetaan vuosiluokilla 1-3 sanallisena arviointina kaikissa oppiaineissa ja todistuksen liitteessä 1 annetaan sanallinen arviointi käyttäytymisestä. Lukuvuositodistuksessa ilmaistaan, onko oppilas saavuttanut kunkin oppiaineen tavoitteet hyväksyttävästi. Arviointi toteutetaan neliportaisella asteikolla. Osa oppiaineista on pilkottu pienempiin osa-alueisiin. Oppilaskohtaisen tuen oppilailla arviointia täydennetään tarvittaessa sanallisesti. 

Vuosiluokilla 4-6 lukuvuosiarviointi toteutetaan numeroarviointina 4-10. 




Opetuksen painopistealue Siilinjärven opetustoimessa lukuvuonna 2026-2027


[bookmark: _Hlk110840378]Liikunnallisen elämäntavan edistäminen. Tämä tavoite on kaikkien Siilinjärven kunnan koulujen yhteinen ja koskee sekä oppilaita että henkilökuntaa.
Tavoitteet:
· [bookmark: _Hlk146979449]Kehittää ja monipuolistaa välituntiliikuntaa ja toteuttaa lukuvuoden aikana erilaisia liikuntatapahtumia.
· Käyttää opetuksessa toiminnallisia opetusmenetelmiä.
· Oppilaita kannustetaan kulkemaan koulumatkat pyörällä tai jalan mahdollisuuksien mukaan.

Toimenpiteet
· Lukuvuoden aikana järjestetään koko koulun yhteisiä liikuntatapahtumia pitkällä välitunnilla. Suunnittelusta ja ohjauksesta vastaa 5. ja 6. luokan oppilasta kootut Välkkärit yhdessä koulun liikuntavastaavan opettajan kanssa.
· Lukuvuoden aikana toteutetaan vähintään yksi liikuntaan kannustava toimintaviikko, johon osallistuvat kaikki koulun oppilaat. Lisäksi luokissa järjestetään pienempiä liikunnallisia haasteita ikätaso huomioiden.


Kuuslahden koulun oma painopistealue lukuvuodelle 2026-2027

Hyvinvointia tukevat ruokailutottumukset

Tavoitteet
· Oppilas ymmärtää, mistä ruoka tulee.
· Oppilas tutustuu uusiin makuihin.
· Oppilas ymmärtää ruuan merkityksen oppilaiden jaksamiseen ja vireystilaan.

Toimenpiteet
· Ruokailuun ja terveelliseen ravintoon liittyviä aiheita käsitellään luokissa lukuvuoden aikana ikätason mukaisesti.
· Järjestetään mahdollisuuksien mukaan vierailu maatilalle.
· Aiheen ympärillä pidetään viiden päivän monialainen oppimiskokonaisuus viikolla 38.
· Ke 16.9. toteutetaan sadonkorjuujuhla yhdessä päiväkodin kanssa.



Lukuvuoden aikana toteutettavat monialaiset oppimiskokonaisuudet

MONIALAINEN OPPIMISKOKONAISUUS (kesto 5pv, syyskuussa 2026)
Hyvinvointia tukevat ruokailutottumukset: 
Tavoitteet:
· Oppilas ymmärtää, mistä ruoka tulee (L1, L4, L6).
· Oppilas tutustuu uusiin makuihin (L1, L4, L7).
· Oppilas ymmärtää ruuan merkityksen oppilaiden jaksamiseen ja vireystilaan (L1, L3).
· Oppilas oppii käyttämään tietotekniikan välineitä vastuullisesti (L4, L5).

Sisällöt:
Monialainen oppimiskokonaisuus jakaantuu neljään osa-alueeseen.
· Hyvinvointiin ja ruokaan liittyviä teemoja opiskellaan luokissa ikätason huomioiden (maanantai ja perjantai). Opetusmenetelmiksi valitaan sekä tiedollisia, taidollisia että toiminnallisia menetelmiä. 
· Toinen osa-alue on vierailu maatilalle (tiistai). Maatilavierailulla on kolme tutustumiskohdetta: Navetta, jossa saamme opastuksen tuotantoeläimiin sekä niiden hoitamiseen. Konekenttä, jossa saamme opastuksen maatilalla käytettäviin koneisiin. Maatilan esineet, kasvit sekä eläinten ruuat, jossa maatilan pitäjä pitää tietokilpailun / esittelyn edellä kuvattuihin aiheisiin.
· Kolmas osa-alue on sadonkorjuujuhlan järjestäminen yhdessä päiväkodin henkilöstön kanssa (keskiviikko). Sadonkorjuujuhlaan toteutamme lapsille kasvisten ja marjojen maistelun. Maistelun tulee toteuttamaan Erkki ja Irmeli (päiväkodin työntekijöitä rooliasuissa). Lisäksi sadonkorjuujuhlissa on kasvissuunnistus sekä vohveleiden paistopiste.
· Neljäs monialaisen oppimiskokonaisuuden osa-alue tukee myös toista lukuvuoden tavoitetta eli liikunnalliseen elämäntapaan kannustamiseen. Järjestämme Unisef-kävelyn (torstai), jossa hyväntekeväisyyteen osallistuminen on huoltajien vastuulla ja koulun tehtävänä on kannustaa oppilaita mahdollisimman hyvään liikunnalliseen suoritukseen.
Arviointi:
· Oppimiskokonaisuutta arvioidaan itsearviointina, vertaisarviointina ja opettajan antaman palautteen avulla.
· Oppilaan osoittama osaaminen otetaan huomioon oppiaineiden arvioinnissa.
· Monialaisen oppimiskokonaisuuden tavoitteiden toteutumista arvioidaan koulun lukuvuosisuunnitelman arvioinnin yhteydessä.


Laaja-alaisen osaamisen arviointi, toteutuminen opetustyössä ja seuranta

Tavoitteet
-Laaja-alaisen osaamiskokonaisuuksien yhteisenä tavoitteena on perusopetuksen tehtävän mukaisesti ja oppilaiden ikäkauden huomioon ottaen tukea ihmisenä kasvamista sekä edistää demokraattisen yhteiskunnan jäsenyyden ja kestävän elämäntavan edellyttämää osaamista. Erityisen tärkeätä on rohkaista oppilaita tunnistamaan oma erityislaatunsa, omat vahvuutensa ja kehittymismahdollisuutensa sekä arvostamaan itseään (OPS luku 3.3).

[bookmark: _Hlk115422889]-Laaja-alaisen osaamisen kokonaisuudet ovat:
L1 Ajattelu ja oppimaan oppiminen
L2 Kulttuurinen osaaminen, vuorovaikutus ja ilmaisu
L3 Itsestä huolehtiminen ja arjen taidot
L4 Monilukutaito
L5 Tieto- ja viestintäteknologinen osaaminen
L6 Työelämätaidot ja yrittäjyys
L7 Osallistuminen, vaikuttaminen ja kestävän tulevaisuuden rakentaminen

Toimenpiteet:
-Laaja-alaisen oppimisen kokonaisuuksia harjoitellaan ja opiskellaan koko lukuvuoden ajan jokaisessa oppiaineessa ja jokaisella vuosiluokalla. Laaja-alaisen oppimisen sisällöt ja tavoitteet ovat mukana kaikessa koulun toiminnassa.
-Laaja-alaisen oppimisen tavoitteet on määritelty opetussuunnitelmassa vuosiluokille 1-2 ja 3-6 kaikkiin oppiaineisiin. Laaja-alaisen oppimisen osa-alueita opiskellaan kokonaisvaltaisesti kaikkiin oppiaineisiin sisältyen.
-Laaja-alaisen oppimisen kokonaisuudet sisältyvät myös monialaisiin oppimiskokonaisuuksiin ja oppilaan valitsemiin valinnaisen aineen kursseihin. Vuosisuunnitelmassa onkin määritelty laaja-alaisen oppimisen tavoitteet myös monialaisten oppimiskokonaisuuksien suunnitelmiin sekä valinnaisaineiden suunnitelmiin.

Seuranta ja arviointi:
-Oppilaan osoittama laaja-alainen osaaminen otetaan huomioon oppiaineiden arvioinnissa.
-Laaja-alaisen osaamisen tavoitteiden toteutumista suoritetaan pitkin lukuvuotta itsearvioinnin, vertaisarvioinnin sekä opettajan antaman palautteen avulle.
-Laaja-alaisen osaamisen kokonaisuuksien opettamisen onnistumista ja tavoitteiden saavuttamista seurataan ja arvioidaan lukuvuosisuunnitelman arvioinnin yhteydessä keväällä.





Valinnaisaineet
Kuuslahden koulussa 5. luokan oppilailla on valinnaisia aineita 2 vvh ja 6. luokalla 1 vvh. Valinnaisuus voidaan toteuttaa koko lukuvuoden kestävänä pitkänä valintana (1 vvh) tai useammassa lyhyessä jaksossa (0,5 vvh tai 0,25vvh) riippuen oppilaiden tekemistä valinnoista.
Oppilaat valitsevat seuraavan lukuvuoden valinnaiset kurssit keväällä jaettavalta kurssitarjottimelta. Oppilaiden valittavissa olevat kurssi lukuvuodelle 2026-2027 olivat: Hyvinvointi, Kivaa kuvista – mukavaa muotoilua, bändisoitto, valokuvaus, valinnainen liikunta, tekniikkapaja sekä luonto ja erätaidot.
Oppilaiden tekemien valintojen, tuntikehysresurssin ja oppilasmäärien perusteella valinnaisen kurssit muodostuivat lukuvuodelle 2026-2027 seuraavasti:
5. Luokan valinta:
Valinnainen liikunta 0,5 vvh (syyslukukausi)
Kivaa kuvista, mukavaa muotoilua 0,25vvh (puolet kevätlukukaudesta), Bändisoitto 0,25vvh (puolet kevätlukukaudesta)

5.-6. luokan valinta:
	SYYSLUKUKAUDEN VALINTA

	KEVÄTLUKUKAUDEN VALINTA


	Luonto ja erätaidot
Kaikilla 5.-6. -luokkien oppilailla 0,25 vvh


	

Valinnainen liikunta
Kaikilla 5.-6. luokan oppilailla 0,5 vvh


	Tekniikkapaja
Kaikilla 5.-6. -luokkien oppilailla 0,25 vvh
	



Seuraavaksi on oppilaiden valitsemien valinnaisaineiden suunnitelmat tavoitteineen, toimenpiteineen sekä arviointeineen.






Valinnaisaine: Valinnainen liikunta
Vuosiluokat: 5.lk ja 6.lk.
Laajuus:   5.lk kaikki oppilaat yhteensä 0,5 vvh, kesto syyslukukauden 
   5.lk ja 6. lk kaikki oppilaat 0,5 vvh, kesto kevätlukukauden
Tavoitteet:
· Oman kehonhallinnan kehittäminen pelien, leikkien, temppuratojen, voimistelutaitojen ja seikkailuliikunnan keinoin (L1, L2, L3, L4).
· Oppilaiden osallistaminen suunnitteluun ja mahdollisuus vaikuttaa suunnittelun avulla valinnaisen liikunnan sisältöihin (L1, L2, L7).
· Oppilas harjoittelee liikuntatuokion suunnittelemista ja sen toteuttamista muulle ryhmälle (L1, L2, L4, L5).
· Pienen liikunnallisen esityksen suunnitteleminen, harjoitteleminen sekä esittäminen koulun muille oppilaille (L1, L2, L3, L4, L5).
· Syventää yhteisillä liikuntatunneilta opittuja liikunnan perustaitoja (L1, L3, L4).

Sisällöt:
· Suunnitellaan yhdessä valinnaisen liikunnan sisältöjä siten, että niiden avulla laajennetaan oppilaiden tietämystä ja kokemuksia kehonhallintaa kehittävistä liikunnan perustaidoista.
· Kehitetään oppilaiden kehonhallinnan taitoja monipuolisesti pelien, leikkien, temppuratojen sekä seikkailuliikunnan avulla.
· Jokainen oppilas suunnittelee ja ohjaa kurssin aikana ainakin yhden pelin, leikin tai harjoitteen muille ryhmän jäsenille.
· Valmistellaan liikuntatunneilla harjoiteltujen taitojen ja temppujen pohjalta pieni liikuntanäytös, joka esitetään muulle koululle (syyslukukaudella).
· Kokeillaan mahdollisimman monipuolisesti sellaisiakin liikuntalajeja, joita ei pystytä tavallisilla liikuntatunneilla toteuttamaan.

Arviointi:
· Oppilas arvioi valinnaisen kurssin aikana omaa liikunnallista osallistumistaan monipuolisesti.
· Arvioinnissa painotetaan oppilaan omaa aktiivista osallistumista. Arviointia käydään koko kurssin ajan keskustellen sekä kurssin päätteeksi.
· Opettaja antaa palautetta oppilaan työskentelystä koko kurssin ajan suullisesti ja antamalla arvioinnin lukuvuoden päätteeksi.
· [bookmark: _Hlk83664796][bookmark: _Hlk83665323]Lukuvuositodistuksessa valinnainen kurssi arvioidaan hyväksytty / hylätty -arvosanoilla.

[bookmark: _Hlk83665137]


Valinnaisaine: Luonto ja erätaidot
Vuosiluokat: 5. ja 6. lk
Laajuus: 0,25 vvh, puolet syyslukukaudesta
Tavoitteet:
· Oppilas suunnittelee, toteuttaa ja arvioi luontoon liittyvän projektityön (L1, L4, L5, L7)
· Oppilas oppii luonnossa liikkumisen perustaitoja ja harjoittelee retkeilyn välineistön käyttöä (L1, L2, L3, L4).
· Oppilas oppii suunnittelun ja itsearvioinnin taitoja (L1, L2, L3, L5).


Sisällöt:
· Oppilas täyttää eräpassin valinnaisaineen suorittamisen aikana.
· Eräpassin toteuttamisessa sisältöalueita ovat jokaisenoikeudet, luonnossa liikkuminen, kalastus ja riistanhoito. 
· Sisältöihin kuuluu hieman kirjallisia töitä, mutta pääpaino on toiminnallisissa harjoituksissa (esim. tulentekotaidot, kalastus, retkikeittimen käyttö, geokätköily, retkellä käyminen) 

Arviointi:
· Oppilas arvioi onnistumistaan kirjallisen työn suunnittelun, valmistamisen sekä lopputuotoksen osalta.
· Oppilas arvioi mitä käytännöntaitoja hän on oppinut valinnaisen kurssin aikana. Arvioinnin apuna toimii tunneilla täytetty eräpassi.
· Opettaja antaa palautetta oppilaan työskentelystä koko kurssin ajan suullisesti ja antamalla arvioinnin lukuvuoden päätteeksi.
· Lukuvuositodistuksessa valinnainen kurssi arvioidaan hyväksytty / hylätty -arvosanoilla.








Valinnaisaine: Tekniikkapaja
Vuosiluokat: 5. ja 6. lk
Laajuus: 0,25 vvh, puolet syyslukukaudesta

Tavoitteet:
· Oppilas suunnittelee, toteuttaa ja arvioi projektityön (L1, L4, L5)
· Oppilas oppii elektroniikkatöissä tarvittavia taitoja sekä vahvistaa käsityön perustaitoja (L1, L4, L6).
· Oppilas oppii suunnittelun ja itsearvioinnin taitoja (L1, L2, L3, L5).
· Oppilas tutustuu koodauksen alkeisiin ja tekniseen rakenteluun (L1, L2, L5). 
(Vain jos projektityö valmistuu ennen kurssin loppumista.)

Sisällöt:
· Oppilas valitsee oman kiinnostuksen mukaisesti yhden elektroniikan opetussarjoista.
· Elektroniikkasarjan ympärille suunnitellaan ja toteutetaan oheislaitteet käsityön eri menetelmiä apuna käyttäen.
· Jos projektityö valmistuu ennen kurssin päättymistä, oppilas tutustuu loppuajasta koodauksen alkeisiin sekä tekniseen rakenteluun koulun mahdollistamin välinein.

Arviointi:
· Oppilas arvioi onnistumistaan projektityön suunnittelun, valmistamisen sekä lopputuotoksen osalta ja esittelee sen muille ryhmän jäsenille.
· Opettaja antaa palautetta oppilaan työskentelystä koko kurssin ajan suullisesti ja antamalla arvioinnin lukuvuoden päätteeksi.
· Lukuvuositodistuksessa valinnainen kurssi arvioidaan hyväksytty / hylätty -arvosanoilla.


Valinnaisaine: Bändisoitto
Valinnaisaine: Bändisoitto
Vuosiluokka: 5. lk
Laajuus: 0,25 vvh, puolet kevätlukukaudesta

Tavoitteet: 
· Oppilas rohkaistuu osallistumaan yhteismusisointiin ja rakentaa myönteistä yhteishenkeä yhteisössä. (T1)
· Oppilas harjoittelee luontevaa äänenkäyttöä laulamisessa sekä kehittää keho-, rytmi-, melodia ja sointusoittimien soittotaitoaan musisoivan ryhmän jäsenenä. (T2) 
· Oppilas harjoittelee musiikkikäsitteitä ja musiikin merkintätapojen periaatteita musisoinnin yhteydessä. (T7)
· Oppilasta ymmärtää, miten musiikki vaikuttaa hyvinvointiin sekä oppii huolehtimaan musisointi- ja ääniympäristön turvallisuudesta. (T8)
· Oppilasta kehittää musiikillista osaamistaan harjoittelun avulla, osallistuu tavoitteiden asettamiseen ja arvioi edistymistään suhteessa tavoitteisiin. (T9)
· Oppilas sietää epävarmuutta ja keskeneräisyyttä harjoittelussa ja musiikin tekemisessä. (L1) 
· Oppilas oppii havaitsemaan onnistumiset ja oppii niistä. (L1) 
· Oppilas harjoittelee vuorovaikutusta musisoivan ryhmän jäsenenä ja rakentavan vertaispalautteen antamista. (L2)
· Oppilas ymmärtää säännöt ja sopimukset musisointitilanteissa. (L3)
· Oppilas harjoittelee soitto- ja lauluergonomiasta huolehtimista musisointitilanteissa. (L3)
· Oppilas harjoittelee musiikissa kommunikoimista musiikin käsitteiden ja kielen avulla. (L4)
· Oppilas harjoittelee pitkäjänteistä työskentelyä tavoitteiden asettamisessa, työskentelyssä ja työn loppuunsaattamisessa. (L6)
· Oppilas osaa asettaa pienimuotoisia tavoitteita ja arvioida niiden toteutumista. (L6)
· Oppilas osaa käyttää musiikkivälineitä asianmukaisesti. (L7)

Menetelmät: 
· Tutustutaan bändisoittimien perustekniikkaan sekä laulamiseen mikrofonin avulla. Kiinnitetään huomiota luontevaan äänenkäyttöön. 
· Harjoitellaan bändisoittimien soittamista sekä laulamista nuottikuvasta.
· Harjoitellaan soittamista sointumerkeistä ja tabulatuurin avulla.  
· Tutustutaan erilaisiin kevyen musiikin tyyleihin ja bändeihin ja keskustellaan niistä.
· Ohjelmistoon sisällytetään aloittelevalle koulubändille sopivia kappaleita lastenmusiikista populaarimusiikkiin
· Harjoitellaan soitinten asianmukaista käyttöä.
· Opetellaan sulkemaan sähköiset soittimet ja äänijärjestelmät oikeaoppisesti käytön jälkeen.
· Rohkaistaan oppilasta ilmaisemaan omia ajatuksia ja tunteita musiikin keinoin



Arviointi: 
· Oppitunneilla oppilaat arvioivat itse työskentelyään ja suoriutumistaan. 
· Vertaisarviointi 
· Lukuvuositodistuksessa valinnainen kurssi arvioidaan hyväksytty / hylätty -arvosanoilla.




Valinnaisaine: Kivaa kuvista –mukavaa muotoilua
Vuosiluokka: 5. lk
Laajuus: 0,25 vvh, puolet kevätlukukaudesta
Tavoitteet: 
Oppilas oppii: 
· tuntemaan ja käyttämään muotoilun keskeisiä ilmaisutapoja, materiaaleja, tekniikoita ja työvälineitä (L1, L2, L4)
· nauttimaan ilmaistessaan itseään muotoilun keinoin (L2)
· arvioimaan omaa ja toisten kuvallista ilmaisua (L2, L3, L6) 
· hyödyntämään sähköisiä viestimiä kuvataiteessa (L4, L5)
· prosessiajattelua tutustumalla yhdessä erilaisiin töihin, tekemällä havaintoja, suunnittelemalla oma työ, toteuttamalla se ja arvioimalla lopputulos sekä oppilaan itsensä toimesta että vertaisarviointina (L1, L2, L6, L7)
· dokumentoimaan työskentelyä (L5)

Menetelmät: 
1. Muotoilumassatyö; Pieni muotoiltu koriste- esine tai koru esim. Fimo -massasta.
· Perehdytään muotoiluun sähköisen materiaalin avulla. Tutustutaan eri tekniikoihin (levy-, makkara- ja nipistelytekniikka).
· Suunnitellaan ja toteutetaan oma työ.
1. Kipsityö
· Eri tekniikoihin perehtyminen/orientoituminen kirjallisuuden ja sähköisen materiaalin avulla (muottiin valu -menetelmät / kipsityön valmistaminen ilman muottia).
· Tämän valinnaisen kipsityöt valmistetaan muottiin valamalla. Kipsistä valetaan kuutioita, joita työstetään veistämällä. Valmiit työt viimeistellään maalaamalla.
1. Betonityö; pieni käyttöesine betonista
· Tutustutaan betoniin materiaalina kirjojen ja sähköisen materiaalin avulla. Etsitään esimerkkejä betonista valmistetuista esineistä.
· Suunnitellaan oma työ. Valmistetaan mahdollisesti muotti itse + valetaan betoniesineet. Viimeistellään hiomalla ja mahdollisesti maalaamalla.                                                                                    

Arviointi: 
· Oppilaat dokumentoivat projektejaan ja arvioivat itse sekä työskentelyä että lopputulosta.
· Vertaisarviointi 
· Lukuvuositodistuksessa valinnainen kurssi arvioidaan hyväksytty / hylätty -arvosanoilla.



Oppimisen tuen järjestäminen
Oppimisen tuki tarkoittaa apua, jota oppilas tarvitsee oppimisessa ja koulunkäynnissä. Oppilaan etu on aina etusijalla tukea suunniteltaessa ja järjestettäessä. Tärkeintä on suunnitella opetusjärjestelyt ja ryhmäkohtainen tuki niin, että ne tukevat kaikkien oppimista juuri kyseisessä ryhmässä. Tämä muuttaa tuen painopistettä ennaltaehkäisevään suuntaan. 
Oppimisen tuki muuttui perusopetuksessa 1.8.2025 alkaen. Keskeisimmät muutokset oppimisen tuen järjestämisessä ovat:
· Esi- ja perusopetuksessa on luovuttu kolmiportaisen tuen mallista
· Opetus järjestetään siten, että se huomioi oppijoiden erilaiset tarpeet ja edellytykset.
· Oppimisen tukea järjestetään ensisijaisesti ryhmäkohtaisena. Siihen on oikeus kaikilla oppilailla.​
· Ryhmässä järjestetyn tuen lisäksi oppilas voi saada oppilaskohtaisia tukitoimia. 
Kuuslahden koulussa opettajat ovat suunnitelleet ja arvioineet yhdessä tuen tarpeiden jakaantumista opetusryhmien välillä. Tuen jakaantumisen suunnittelussa on ollut mukana myös erityisopettaja ja osin psykologi.
Oppimisen edellytyksiä tukevat opetusjärjestelyt
Opetus järjestetään siten, että se huomioi oppijoiden erilaiset tarpeet ja edellytykset.​ Koulun henkilökunta on yhdessä suunnitellut​ luokkatyöskentelyyn oppimisen edellytyksiä tukevia opetusjärjestelyjä, joita ovat:
· Koulunkäynninohjaajaresurssi, jota suunnataan yhteissuunnittelussa todetun tarpeen mukaisesti
· Toiminnanohjausta tukevat opetusjärjestelyt, kuten läksyjen merkitseminen päivittäin luokan pedanet sivulle, luokkatyöskentelyn rutiinit ja selkeä tunnin kulku (kuvallinen päiväohjelma käydään jokaisessa luokassa aamuisin. Luokissa on näkyvissä myös tulevan viikon ja seuraavan viikon asiat). Tapauskohtaisesti myös suullisen täydentämisen mahdollisuus koetilanteissa.
· Tunnetaitoja tukevat opetusjärjestelyt, kuten luokkakohtaisten tavoitteiden suunnitteleminen ja niiden näkyväksi kirjaaminen, tunnetaitojen harjoitteleminen sekä tunnemittarit jokaisessa opetusryhmässä, harjoitellaan nimeämään omia ja toisten oppilaiden vahvuuksia, mahdollistetaan ”rauhoittumisen tila” oppilaille, jotka tarvitsevat sellaista tunteiden ja aistisäätelyn hallintaan.
· Oppilaiden ohjeistamista avustavat opetusjärjestelyt, joita ovat esimerkiksi vakituinen ”jonojärjestys”, jota käytetään kaikissa siirtymätilanteissa, yhteisen ohjeen toistaminen henkilökohtaisesti tukea tarvitsevalle, ruokailujärjestys
· Aistitiedon säätelyä ja keskittymistä tukevat opetusjärjestelyt esimerkiksi oppimista tukeva istumajärjestys, oppimisympäristön muokkaaminen oppimista tukevaksi ja esteettömäksi​
· sekä luokissa käytössä olevat sermit ja kuulosuojaimet.
· Käyttäytymistä tukevat opetusjärjestelyt. Luokissa on käytössä erilaisia malleja, joiden avulla oppilaiden käytöstä ohjataan kohti haluttuja tavoitteita (esimerkiksi käyttäytymisen tavoitteet tai vaikkapa läksyistä huolehtimisen tavoitteet). Oppilaiden saavutettua tavoitteen vaikkapa (portaat vuorelle, helmien kerääminen jne.) he saavat pienen palkinnon, joka voi olla esimerkiksi ylimääräinen liikuntatuokio.
· Hahmottamista tukevat opetusjärjestelyt, kuten ohjeiden pilkkominen.
· Muita luokissa toteutettavia oppimista tukevia opetusjärjestelyjä ovat opetuksen eriyttäminen, oppilaiden jakaminen pienryhmiin, yhteisopettajuus sekä erityisopettajan konsultatiivinen tuki.
Ryhmäkohtainen tuki
Oppimisen tukea järjestetään ensisijaisesti ryhmäkohtaisena. Siihen on oikeus kaikilla oppilailla.​ Ryhmäkohtaisia tukimuotoja ovat:
· Opettajan antama yleinen tukiopetus
· Opettajan antama opetuskielen tukiopetus
· Erityisopettajan antama opetus muun opetuksen yhteydessä
Opettajien antamaa tukiopetusta on resurssoitu tuntikehyksestä lukuvuodelle 2026-2027 1,3 vvh. Tukiopetuksen painopisteenä on tuen tarpeiden ennakointi eli tukiopetusta annetaan ennakkopainotteisesti. Osa tukiopetuksesta voidaan antaa myös oppimisen puutteita tukevana esimerkiksi poissaolojen vuoksi tai kun opettaja arvioi sen oppilaan kohdalla tarpeelliseksi. Kuuslahden koulussa käy erityisopettaja maanantaisin ja hänen opetustansa on resurssoitu tuntikehyksessä koulullemme 6 tuntia. Olemme jakaneet erityisopettajan resurssia alustavati hieman yli puolet ryhmäkohtaiseen tukeen (3,50 h). Määrää voidaan tarkistaa lukuvuoden aikana oppilaskohtaisen tuen tarpeiden täsmentyessä. 
 Oppilaskohtainen tuki
Jos ryhmässä annettava tuki ei ole riittävää, oppilas voi saada myös oppilaskohtaista tukea. Koulun henkilökunta seuraa oppilaiden oppimista ja ryhmäkohtaisen tuen riittävyyttä. Jos käytössä olleet  ryhmäkohtaiset tuet eivät ole olleet riittäviä oppilaan oppimisen tukemiseksi, aloitetaan prosessi oppilaskohtaisen tuen tarpeen arvioimiseksi yhteistyössä huoltajien kanssa. Tätä prosessia varten täytetään oppilaskohtaisen tuen toteuttamista koskeva suunnitelma. Jos oppilas siirretään oppilaskohtaisen tuen piiriin, siitä tehdään aina hallintopäätös, jonka hyväksyy sivistysjohtaja. Lukuvuoden 2026-2027 aikana erityisopettajan antamaa oppilaskohtaista tukea on resurssoitu 2,50 vvh.
Yhteistyö opiskeluhuollon henkilöstön kanssa
Opettajat tekevät oppilaiden tuen tarpeen arvioinnissa yhteistyötä opiskeluhuollon henkilöstön kanssa. Erityisopettaja sekä koulupsykologi ovat tärkeitä yhteistyökumppaneita arvioitaessa oppilaan tarvitsemia tukitoimia. Opettaja voi konsultoida matalalla kynnyksellä nimettömänä esimerkiksi psykologia oppimisen pulmiin ja niiden tukemiseen liittyvissä asioissa. Tarvittaessa järjestetään yksilökohtainen opiskeluhuollon palaveri.
Tuen tarpeen arviointi
Opettaja arvioi oppilaskohtaisesti tuen riittävyyttä yhteistyössä pitkin lukuvuotta. Tarvittaessa tuen määrää voidaan lisätä tai vähennetään lukuvuoden aikana. Oppilaskohtaisen tuen tarvetta arvioidaan vähintään kerran lukuvuodessa. Jos tuen tarpeeseen tulee muutoksia, täytetään oppilaskohtaisen tuen toteuttamista koskeva suunnitelma uudelleen ja tehdään myös uusi hallintopäätös.




Koulun ulkopuolinen opetus

Koulun tavoitteet
-Koulun ulkopuolisen opetuksen tavoitteena on vahvistaa, tukea ja syventää koulun yleisiä tavoitteita ja monipuolistaa opetusta.
-Opetus on turvallista ja opetussuunnitelmaa tukevaa koulun ulkopuolellakin.

Toimenpiteet
-Koulun ulkopuolisessa opetuksessa noudatetaan Siilinjärven sivistyslautakunnan hyväksymiä ohjeita.
1. Koulupäivien ja oppituntien aikana sekä joskus myös illalla tapahtuvat retket ja opintokäynnit:
-Teatteri ja konserttiretket
-Retket kirkkoon ja kirjastoon
-Uimaopetus Fontanellassa uimaopettajan johdolla
-Yhteistyö Kehvon ja Pöljän koulujen kanssa
-Yhteistyö Pajulahden koulun kanssa
-Muut kulttuuritilaisuudet mahdollisuuksien mukaan
-Urheilutapahtumat
-Luontoretket
2. Opintoretket ja leirikoulut ikäluokalle sopiviin kohteisiin
- 5.-6. –luokan leirikoulu järjestetään joka toinen vuosi. Leirikouluvuonna 1.-4. –luokat tekevät oman kevätretkensä.
Lukuvuoden 2025-2026 aikana suunnitellut retket: 
· Keväällä 2027 järjestetään 5.-6. luokan leirikoulu 19.5.–21.5. Piispalassa Kannonkoskella. 1.-4- luokat tekevät keväällä 2027 koko koulun kevätretken päiväretkenä johonkin lähialueen kohteeseen. Retken kohde täsmentyy kevätlukukauden aikana. Opettajat ovat vastuussa retken aikana oppilaiden valvonnasta ja mukaan lähtevät koulunkäynninohjaajat avustavat opettajia valvontatehtävissä. Keittiölle tiedotetaan hyvissä ajoin retkestä ja otamme mukaan koululla toteutettavan ruokailun sijaan retkieväät. Jos retken toteuttaminen vaatii muutoksia kuljetusoppilaiden taksivuoroihin, tiedotamme niistä kuljetusyrittäjää hyvissä ajoin. Myös huoltajia tiedotetaan retken järjestelyistä ennakkoon sekä Wilma-viestillä että toukokuun kuukausitiedotteessa. Retken aikana on voimassa koulun järjestyssäännöt sekä oppilaiden ja henkilökunnan tapaturmavakuutukset. Retki on osa koulun vuosisuunnitelmaa. Retkestä aiheutuvat kustannukset maksetaan kokonaan Kuuslahden vanhempainyhdistyksen hallinnoimista varoista.
· Retki Kinnusen maatilalle syyskuussa 2026. Retki on osa Hyvinvointia tukevat ruokailutottumukset -opintokokonaisuutta ja siten se kuuluu koulun toimintaan. Retkelle osallistuu kaikki koulun oppilaat ja opettajat vastaavat retken aikana oppilaiden valvonnasta yhteistyössä koulunkäynninohjaajien kanssa. Retken toteuttaminen ei aiheuta muutoksia oppilaiden ruokailuun eikä kuljetusjärjestelyihin. Retkestä aiheutuvat kustannukset maksetaan kokonaan Kuuslahden vanhempainyhdistyksen hallinnoimista varoista.
· Koko koulun retki Tuplajäille Toivalaan 20.11.2026. Kuuslahden vanhempainyhdistys toteuttaa joka vuosi yhteistyössä koulun kanssa lastenoikeuksien päivän tapahtuman. Tänä vuonna tapahtumaa vietetään Tuplajäillä, jossa saamme ulkopuolisten ohjaajien antamaa ohjausta jääurheiluun niin jääpelien kuin luistelutaidonkin osalta. Opettajat ovat vastuussa oppilaista retken aikana ja koulunkäynninohjaat avustavat opettajia valvontatehtävässä. Jos retkelle osallistuminen aiheuttaa muutoksia oppilaiden ruokailuun tai kuljetusoppilaiden taksiaikatauluun, opettajat ovat yhteydessä keittiöön ja liikennöitsijään hyvissä ajoin.
· 5.-6. luokan lasketteluretki Kasurilaan keväällä 2027. Retken tarkka ajankohta täsmentyy lähempänä sääolosuhteiden sekä koulun toimintakalenterin varmistuttua. Opettaja vastaa oppilaiden valvonnasta retken aikana. Opettajaa avustaa valvontatehtävässä koulunkäynninohjaaja. Keittiölle tiedotetaan retkestä hyvissä ajoin ja otamme mukaan retkieväät koululounaan korvaajaksi. Retki aiheuttaa muutoksia ainoastaan kuljetusoppilaiden koulupäivän jälkeiseen kuljetukseen. Opettaja peruu kootusti iltapäivän kuljetuksen retkipäivältä. Retki on osa koulun opetussuunnitelmaa ja se on oppilaille täysin maksuton. Jokaisella oppilaalla on mahdollisuus vuokrata välineet sekä saada hissilippu, jos haluaa. Jos oppilas ei halua osallistua lasketteluun, järjestämme korvaavana toimintana hiihtokeskuksen alueella pulkkamäen laskemisen sekä valvotun kävelyretken. Retkestä aiheutuvat kustannukset maksetaan kokonaan Kuuslahden vanhempainyhdistyksen hallinnoimista varoista.
· 1.-4. luokkien retki Lasten lumipäiville keväällä 2027. Lasten lumipäivät on järjestetty aiempina vuosina Patakukkulalla. Jos tapahtuma toteutuu keväällä 2027, siihen osallistuu 1.-4. luokkien oppilaat, opettajat sekä koulunkäynninohjaajat. Opettajat ovat vastuussa oppilaista retken aikana ja koulunkäynninohjaat avustavat opettajia valvontatehtävässä. Jos retkelle osallistuminen aiheuttaa muutoksia oppilaiden ruokailuun tai kuljetusoppilaiden taksiaikatauluun, opettajat ovat yhteydessä keittiöön ja liikennöitsijään hyvissä ajoin.
· Iltapäiväkerhon tekemät retket, joita on suunniteltu lukuvuoden ajalle kaksi. Marras joulukuussa tehdään retki Kasurilan hiihtokeskukseen pulkkamäen laskuun. Toukokuussa tehdään pyöräretki lähialueelle ja retken aikana käydään jäätelöllä läheisellä huoltoasemalla (ManOil). Retki Kasurilaan ajoitetaan lumitilanteen mukaan. Retkelle lähtee mukaan molemmat koulunkäynninohjaajat Maarit Jauhiainen ja Meri Asikainen. He ovat vastuussa molempien retkien järjestelyistä sekä huolehtii lasten valvonnasta retken aikana. Kyyti Kasurilaan toteutetaan pikkubussilla ja välipala otetaan retkelle mukaan. Molemmilta retkiltä palataan Koululle iltapäiväkerhon normaalin päättymisajan puitteissa. Turvallisuus huomioidaan ottamalla mukaan ensiapuvälineet. Ohjaajalla on käytössä työpuhelin, jolla voi tarvittaessa hälyttää apua tai olla yhteydessä rehtoriin muun tarpeellisen avun järjestämiseksi.
· Lisäksi luokat tekevät retkiä lähialueelle esimerkiksi koulun rantaan, pururadan maastoon ja talvisin hiihtoretkiä valaistulle ladulle sekä jäälle. Näillä retkillä opettaja vastaa ryhmän valvonnasta ja turvallisuudesta. Lähialueelle suunnatuille retkille otetaan mukaan mahdollisuuksien mukaan koulunkäynninohjaaja avustamaan opettajaa valvontatehtävässä.
- Edellä kuvatuista opintoretkistä ei tehdä erillistä koulun ulkopuolisen opetuksen toimintasuunnitelmaa. Leirikouluista tehdään koulun ulkopuolisen opetuksen toimintasuunnitelma turvallisuusohjeineen viimeistään viikkoa ennen retkeä. Rehtori / sivistystoimenjohtaja tekee asiasta hallintopäätöksen.


3. Eri luokkien yö- ja iltakoulut
· Lukuvuoden 2026-2027 aikana toteutetaan 3.-4. luokan yökoulu ja 5.-6. luokan yökoulu. Molemmissa yökouluissa opettaja vastaa oppilaiden valvonnasta ja hänen apunaan valvontatehtävissä on koulunkäynninohjaaja. Yökoulut toteutetaan siten, että ohjelma alkaa majoittumisella noin klo 17.00-18.00. Tytöt ja pojat majoittuvat omissa luokkatiloissa ja molempiin tiloihin on järjestetty valvojaksi aikuinen. Suunniteltua ohjelmaa on noin klo 21.00 saakka, jonka jälkeen aloitetaan iltatoimet. Hiljaisuus alkaa klo 22.00. Aamulla oppilaille tarjotaan koululla aamupala, jonka jälkeen yökouluun osallistuneet oppilaat pääsevät kotiin. Kuuslahden vanhempainyhdistys ry tarjoaa yökoulussa oleville oppilaille illan aikana ruuaksi pitsan, jonka tilausjärjestelyistä vastaa yökoulun järjestävä opettaja. Keittiöhenkilökuntaa tiedotetaan hyvissä ajoin tulevasta yökoulusta. Yökoulun jälkeen kotiin pääsevät oppilaat syövät sen päivän koululounaan retkieväinä aamupalan muodossa koululla. Yökoulun vuoksi ei järjestetä erillisiä kuljetuksia kuljetusoppilaille, vaan huoltajat huolehtivat oppilaiden tuomisesta illalla koululla ja aamulla kotiin. Opettaja huolehtii tiedottamisesta kuljetusyrittäjän suuntaan. Yökoulun vuoksi koulurakennuksesta pitää perua hälytys kyseiseltä yöltä. Rehtori informoi asiasta toimitilapäällikköä (Jukka Kellokumpu), joka huolehtii hälytysten perumisesta kiinteistön vartioinnista vastaavan yrityksen kanssa.


Yhteistyö eri tahojen kanssa


Koulun tavoitteet
Tavoitteena on monipuolinen yhteistyö eri tahojen kanssa. Yhteistyön avulla syvennetään yleisiä tavoitteita ja tuetaan koulun opetus- ja kasvatustyötä.
Huoltajien kanssa tehtävä yhteistyö on aktiivista ja se tukee oppilaan oppimista ja kasvamista.


Toimenpiteet
1. Huoltajien kanssa tehtävä yhteistyö on jatkuvaa. Yhteistyö on määritelty Siilinjärven opetussuunnitelmassa.
· Koulu- ja luokkakohtaiset vanhempainillat.
· Yhteydenpitoa huoltajien kanssa jatkuvasti sekä tarpeen ja tilanteen mukaan eri tavoin (Wilma, puhelimitse, erilaiset tiedotteet, sähköposti, koulun ja luokkien nettisivut).
· Oppimisen tukemiseen liittyvät tapaamiset.
· Arviointikeskustelut ja vanhempainvartit.
· Huoltajien vierailut koululla.
· Huoltajien osallistuminen koululla järjestettäviin tapahtumiin.

2. Yhteistyö Kuuslahden koulun vanhempainyhdistyksen kanssa
· Varainhankinta oppilaiden retkiä ja leirikouluja varten.
· Erilaisten tapahtumien ja toimintapäivien suunnitteleminen ja toteuttaminen.
· Stipendien lahjoittaminen koulun kevätjuhlaan.
· Koulun teema- ja toimintapäivien yhteydessä monenlaista tukea (palkintoja oppilaille, tarjoiluja jne.)

3. Yhteistyö esiopetusryhmä Kuusikoiden kanssa
· Yhteispalavereja päiväkodin henkilökunnan kanssa pidetään tarvittaessa.
· Päivittäinen yhteistyö alkuopetuksen ja esiopetuksen välillä. Esiopetusoppilaat ovat osa alkuopetusryhmää joka päivä osallistumalla yhdessä suunniteltuihin ja toteutettuihin opetustuokioihin.
· Tilojen yhteiskäyttö esimerkiksi musiikin ja liikunnan opetuksessa.
· Esiopetuksen oppilaat osallistuvat koulun retkiin ja toimintapäiviin.
· Esiopetus ja päivähoito ovat mukana koulun ja vanhempainyhdistyksen yhteisissä hankkeissa.

4. Eri koulujen kanssa tehtävä yhteistyö
· Pienten koulujen välinen yhteistyö (Kuuslahti, Kehvo, Pöljä)
· Yhteistyö Ahmon yläkoulun kanssa (yläkouluun tutustuminen, 7. luokalle siirtyminen)
· Yhteistyö Pajulahden koulun kanssa
· Yhteistyö erityisluokkien ja -opettajien kanssa
· Erilaiset tapahtumat ja projektit koulujen välillä
· Opettajaryhmien pedagogiset tapaamiset (esim. alkuopettajat, oppilaskunnanohjaajat)
· Opettajien täydennyskoulutus

5. Opiskeluhuoltoyhteistyö
· Kouluterveydenhoitaja, koulukuraattori ja psykologi opetuksen tukena.
· Perheiden kasvatustyön tukeminen.
· Yhteisöllinen oppilashuoltotyö suunnitelmallista ja säännöllistä (Kuuslahdessa 2krt/lv).
· Yhteistyö tarvittaessa hyvinvointineuvolan ja Alavan sairaalakoulun kanssa.

6. Yhteistyö Siilinjärven kunnan eri viranhaltijoiden ja toimielinten kanssa.
· Tekninen toimi, ympäristötoimi, ruokapalvelut, koulutoimisto jne. (koulurakennukseen liittyvät asiat sekä opetuksen järjestämiseen liittyvät asiat).

7. Yhteistyö Siilinjärven evankelisluterilaisen seurakunnan kanssa.
· Mahdolliset päivänavaukset koululla.
· Joulu- ja keväthartaudet koululla tai kirkossa.
· Muut yhteiset tapahtumat ja vierailut.

8. Yhteistyö poliisin ja pelastustoimen kanssa
· Yhteistyö Poliisin Ankkuri-ryhmän kanssa.
· Laillisuus- ja liikennekasvatus.
· Turvallisuuskasvatus.
· Erilaiset turvallisuuteen liittyvät harjoitukset (esim. poistumisharjoitus).
· Palotarkastus.

9. Yhteistyö eri yhdistysten ja yritysten kanssa
· Siilinjärven eri urheiluseurat.
· Pohjois-Savon kalamiespiiri.
· Pohjois-Savon liikunta.
· Lastenkulttuurikeskus Lastu.
· Koulun ulkopuoliset kerhojen ohjaajat.
· YARA:n tehtaan kanssa tehtävä yhteistyö.
· Siilinjärven 4H-yhdistyksen kanssa.

10. Iltakäyttäjien kanssa tehtävä yhteistyö
· Liikuntasalin käyttäminen ja liikuntavälineistön käyttäminen koulun harkinnan mukaan.

11. Yhteistyö Suomen Hoivatilat Oyj:n kanssa
· Kuuslahden koulurakennuksen omistaa Suomen Hoivatilat Oyj, joka vastaa rakennuksen korjauksiin ja huoltoon liittyvistä asioista.
· Vuokraukseen liittyvä yhteistyö.


Kouluruokailu

Kouluruokailu on osa opiskeluhuoltoa ja koulun kasvatusta sekä opetusta. Tätä kasvatustyötä teemme yhteistyössä oppilaiden, huoltajien, ravitsemustyöntekijän, kouluterveydenhoidon sekä ruokapalveluiden kanssa. Ruokailuaika on 10.50-11.30. 

[bookmark: _Hlk113549042]Koulumme lounasateriat ja iltapäiväkerholaisten välipalat toimitetaan Vanhan Pappilan keskuskeittiöltä. Ruokapalveluista vastaa Kuuslahden koululla ravitsemistyöntekijä. 

Kouluruokailun tarkoituksena on täyttää yksi kolmasosa koululaisen päivittäisestä energiantarpeesta, sekä opettaa hyviä ruokailutapoja ja terveellisiä elämäntapoja. Noudatamme uusimpia valtion ravitsemusneuvottelukunnan kouluruokasuosituksia.

Hankinnoissa, raaka-ainevalinnoissa ja ruokalistasuunnittelussa on tärkeää kotimaiset ja lähialueen tuotteet sekä kestävän kehityksen mukainen ja ympäristöasiat huomioiva toiminta ruokapalveluissa. Perunat ja sipulit tulevat Siilinjärveltä, marjat ja leipää lähialueelta.  Käyttämämme liha ja maito ovat kotimaisia.

Ravitsemussuosituksen mukainen ateria tulee koostaa ruokasalissa esillä olevan lautasmalli-kuvan mukaisesti. Lautasmallikuvan tarkoitus on ohjata oppilaita kokoamaan terveellinen ja tasapainoinen ateriakokonaisuus. Ravintosuosituksen mukainen ateria sisältää monipuolisesti eri aterianosia jokaisella ateriointikerralla. Terveellinen ja ravitseva ateria sisältää aina pääruoan lisäksi tuoreita kasviksia, leipää, levitettä ja ruokajuomaksi mieluiten rasvatonta maitoa tai piimää. Vain syöty ruoka ravitsee. Roskiin päätyvä ruoka nostaa ruokakustannuksia ja kuormittaa ympäristöä tarpeettomasti. Ruokahävikin vähentämiseksi on jokaisen tunnistettava ja kannettava oma vastuunsa.
 
Valtakunnallisen allergiaohjelman ja linjausten mukaan pyritään välttämään turhia allergiadieettejä. Erityisruokavalioilmoitukset tehdään lukuvuosittain kouluterveydenhoitajan kautta keittiöille. 

Huoltajia ja oppilaita tiedotetaan lukuvuoden aikana tulevista kouluruokailun teemaviikoista sekä ruokalistoista. Kunkin viikon ruokalista on esillä ruokalinjastolla sekä luokissa. Huoltajia varten on tiedotettu linkistä e-ruokalistalle, joka löytyy Siilinjärven kunnan nettisivuilta. Kouluruokailussa noudatetaan viiden viikon kiertävää ruokalistaa. 

Oppilaat osallistuvat lukuvuoden aikana erilaisiin ruokailuun liittyviin haasteisiin, kuten hävikkiviikolle. Heidän tekemillään oppilastöillä teemme ruokailutilasta viihtyisämmän. Siilinjärven kunnan ruokapalvelut tekevät vuosittain oppilaille kyselyn ruokapalvelujen toiminnasta sekä heidän toiveistaan toiveruokapäivään. Ruokapalvelut toteuttavat yhden toiveruokapäivän syys- ja kevätlukukauden aikana ja lisäksi joulun ja pääsiäisen aikaan tarjotaan oppilaille juhla-ateria. 

Henkilökunta, oppilaat sekä huoltajat voivat antaa ruokapalveluille palautetta sähköpostitse ruokapalvelut@siilinjarvi.fi

[bookmark: _Hlk176083480]Lisäksi koulun lukuvuositiedotteessa on tiedotettu huoltajia ravitsemustyöntekijän, valmistuskeittiön henkilöiden sekä ruoka- ja puhtauspalvelujohtajan yhteystiedoista.


Välituntivalvonta

Koulun tavoitteet
-Tavoitteena on kaikille turvallinen, valvottu ja toiminnallinen kouluympäristö myös välitunnilla sekä asiallinen käytös kyyditystä odotettaessa.

Toimenpiteet
-Oppilaille kerrataan lukuvuoden alussa välituntialueen sekä koulualueen rajat.
-Välitunneilla on opettajan kanssa valvomassa myös koulunkäynninohjaaja.
-Välitunneilla on oppilaiden käytössä liikuntaan aktivoivia välineitä
-Välituntisin voidaan järjestää ajoittain myös välkkäritoimintaa, jolloin asiaan perehdytetyt oppilaat   ohjaavat pienempien oppilaiden välituntileikkejä ja -pelejä.
-Koulukuljetuksen valvonnan hoitavat koulunkäynninohjaajat.









VÄLITUNTIVALVONTAVUOROT 2026-2027





	
	Maanantai
	Tiistai
	Keskiviikko
	Torstai
	Perjantai

	9.15 -9.30
	Olli 
	Anne
	Kirsi
	Kirsi
	Anne

	11.15-11.30
	Anne
	Olli
	Anne
	Olli
	Anne

	11.30-11.45
	Kirsi
	Kirsi
	Olli
	Kirsi
	Olli

	12.30-12.45
	Olli
	Kirsi
	Anne
	Anne
	Kirsi

	13.30-13.45
	Kirsi
	Anne
	__________
	____________
	____________




Kerhotoiminta

Koulun tavoitteet
-Kerhotoiminnan tavoitteena on tukea koulutyötä ja koululaisten harrastustoimintaa. Kerhotoiminnalla rikastutetaan opetusta ja tuetaan koulun opetussuunnitelman toteutumista. Vanhempien pitämien kerhojen avulla lisätään yhteistyötä kotien ja koulun välillä. 

Toimenpiteet
- Koulu pyrkii tarjoamaan oppilaille mahdollisuuksien mukaan kerhoja opettajien, ulkopuolisten ohjaajien sekä vanhempien pitäminä kunnan antamien resurssien puitteissa.
-Kerhoja järjestetään jaksoittain.
-Koulu ei järjestä kuljetuksia kerhoihin, vaan vanhemmat vastaavat niistä.
-Syyslukukauden aluksi tarjottiin kahta Suomen harrastamisen mallin kerhoa. Toinen liikuntaan 1.-3. luokille ja toinen kuvis/kässä -kerhona 1.-6. luokille. Näistä kerhoista liikuntakerho toteutuu, mutta kuvis/kässä -kerhoon ei tullut riittävästi ilmoittautumisia. Koulun järjestämänä toteutetaan viikoittainen liikuntakerho 4.-6. luokkien oppilaille kerhotyöhön suunnattujen resurssien mukaisesti.
-Kerhotarjotin tarkentuu lukuvuoden 2026-2027 aikana. 


Muut asiat
Päivänavaukset
Päivänavauksia järjestetään pääsääntöisesti yhteistilaisuuksina, mutta välillä myös keskusradion välityksellä.
Päivänavauksia pidetään lukuvuoden tavoitteita ja opetussuunnitelmaa tukevista aihepiireistä. Päivänavauksia valmistelevat ja pitävät pääasiassa opettajat. Lukuvuoden aikana voi olla myös koulun ulkopuolisia päivänavauksen pitäjiä.
Lukuvuoden 2025-2026 aikana päivänavauksia voivat pitää myös oppilaat esimerkiksi oppilaskunnan hallituksen asioista. Lisäksi teemapäivinä toteutetaan oppilaiden valmistelemia päivänavauksia.

Yhteiset tapahtumat
Kuuslahden koulussa järjestettäviä yhteistapahtumia ovat:
· Sadonkorjuujuhla 16.9. yhteistyössä päiväkodin kanssa.
· Joulujuhla ja lukuvuoden päätöstilaisuus viimeisenä koulupäivänä.
· Oppilaskunnan suunnittelemat koko koulun teemapäivät. Tällaisia ovat esimerkiksi Halloween tapahtuma, pikkujoulut, ystävänpäivä ja vappu.
· Kuuslahden vanhempainyhdistyksen kanssa yhteistyössä vuosittain järjestettävä lastenoikeuksien päivän tapahtuma 20.11. Vanhempainyhdistys järjestää myös vuosittain discon oppilaille.
· Yhteiset retket esimerkiksi teatteriin, konserttiin tai museoon.
· Keväällä toteutettavat retket. Tänä vuonna 5.-6. luokan leirikoulu sekä 1.-4. luokkien kevätretki.

Ehtolaiskuulustelu
Jos oppilas on jäämässä luokalle, on oppilaalla mahdollisuus ehtolaiskuulustelun suorittamiseen. Ehtolaiskuulustelu järjestetään lukuvuoden päättymisen jälkeen kesäkuussa. Kuuslahden koulussa ehtolaiskuulustelun päivä sovitaan tapauskohtaisesti, jos sen järjestämiseen tulee tarvetta.
